
    Primera pàgina del manuscrit El Magdalenense en la provincia de Gerona.

  


  
    
      [6] L’última civilització europea paleolítica, que es desenvolupà al final de l’última glaciació, fou el magdalenià o l’edat del ren.

    

  


  
    
      
        [44] Aquests jaciments murcians van ser excavats per l’arqueòleg belga Louis Siret (1893), qui va deixar la cova de Palomarico exhaurida. Les revisions actuals creuen que contenia solutrià damunt del mosterià. La cova Perneras ha despertat més interès perquè contenia aurinyacià. Ha tornat a ser excavada per Ricardo Montes als anys 80, trobant que contenia mosterià, aurinyacià i magdalenià, però no pas chel·lià o paleolític inferior (Zilhão i Villaverde, 2008).

      

    

  


  
    
      
        [14] No és cert que tots els instruments de pedra servissin per fabricar eines de banya i, en realitat, la facilitat o les dificultats d’aprovisionar-se de sílex, així com la forma que presenta, influeixen gairebé sempre en la mida dels instruments —com també hi influeix la tradició cultural i la cronologia dels diferents jaciments.

      

    

  


  
    
      
        [3] Pere Alsius dóna per acabats els capítols introductoris —que tan útils són per conèixer el pensament de l’autor—, i es disposa a entrar en matèria, a estudiar el magdalenià espanyol i, més concretament, el de les comarques gironines a partir de la Bora Gran d’En Carreras de Serinyà, el jaciment investigat per ell personalment. Els tres primers capítols, generalistes, degueren ser desestimats per a la seva publicació a la revista Cataluña, que començà amb el capítol IV.

      

    

  


  
    
      
        [8] Aquests anys fan referència als que van passar entre la primera notícia de la Bora Gran, el 1871, i la visita d’Harlé el 1882, perquè el ritme de les notícies i les publicacions demostra que Alsius treballà intensament a la Bora Gran poc després de l’excavació de Édouard Harlé.

      

    

  


  
    
      
        [19] Insisteix en la seva hipòtesi, que avui sabem encertada, que el sílex procedia de l’altre costat dels Pirineus. Com que venia de les Corberes, ja no el podem seguir en la hipòtesi que eren els del nord que el baixaven al sud. Atesa la similitud de clima a cada costat de les Alberes, no hi ha cap raó perquè els habitants d’un costat emigressin més que no pas els de l’altre.

      

    

  


  
    
      
        [29] L’extrema fragmentació dels ossos, especialment els llargs, i que totes les falanges de cérvol estiguin partides és un fenomen comú a totes les col·leccions procedents de la Bora Gran.

      

    

  


  
    
      
        [10] La descripció de la forma d’extracció d’alenes és impecable. Només podem afegir que, sovint, les dues profundes incisions convergien en un extrem o en els dos, cosa que facilitava l’extracció i (en molts casos) la posterior elaboració de l’alena.

      

    

  


  
    
      
        [1] Publicat com el capítol V (i el darrer) que va aparèixer a El Magdalénico en la provincia de Gerona de la revista Cataluña (any II, número 22, 15 d’agost del 1908). L’últim número publicat de la revista va ser el 24, del 15 de setembre del 1908. Ja hem dit a la introducció que Pere Alsius va tornar, o ja havia tornat a copiar l’obra per a continuar-ne la publicació, cosa que mai no va succeir.

      

    

  


  
    
      
        [15] Les idees de Pere Alsius sobre els percussors no poden ser compartides. Parla d’uns objectes angulosos, de sílex i petits que han de ser més percudits que percussors. Els percussors de pedra solen ser còdols de la mida del puny i quasi mai no són de sílex, que és massa fràgil. A la Bora Gran devien ser còdols del mateix conglomerat i no foren reconeguts pels excavadors, o foren menystinguts, i falten a totes les col·leccions.

      

    

  


  
    
      
        [45] «Ces burins sont parfois doubles, chaque bout ayant son biseau, parfois aussi ils sont associés à un grattoir destiné à nettoyer les surfaces et à effacer les traits irréguliers et imparfaits» (Mortillet, 1883: 414).

      

    

  


  
    
      
        [18] Les hipòtesis de Pere Alsius pel que fa als denticulats, raspadors–brunyidors, raspadors–ribots, ribots i allisadors no deixen de ser suggestives, però avui no es podrien mantenir. El nostre autor creu que tots els útils que ha presentat fins ara estaven destinats a treballar la banya i l’os, quan en canvi podien tenir moltes altres finalitats i alguns, fins i tot, ser simplement peces de rebuig.

      

    

  


  
    
      
        [8] Els burins de cops laterotransversals en forma de bec de lloro (bech de perroquet) són característics del magdalenià final. A la Bora Gran són rars o inexistents. No tenen res a veure amb els punxons laterals de Pere Alsius.

      

    

  


  
    
      
        [7] La possible punta de la fig. 218 és l’única que sembla tenir un peduncle retocat.

      

    

  


  
    
      
        [6] El concepte d’una naturalesa meravellosa és romàntic i modern, un concepte improbable a les èpoques prehistòriques.

      

    

  


  
    
      
        [1] Aquestes peces que permeten veure com longitudinalment, al cos de la banya, s’aprofundien ranures convergents per extreure alenes a partir de les quals es fabricaven els diferents útils, són d’un gran interès. Tots aquests elements, presents a la col·lecció Alsius, són molt abundants a la col·lecció Bosoms (Pericot i Maluquer, 1951).

      

    

  


  
    
      
        [10] Aquests objectes que ha descrit Pere Alsius, que semblen més tascons que no pas espàtules, són espectaculars pel gran desgast que presenten. N’hi ha 5 a la col·lecció Alsius i un altre a la Bosoms.

      

    

  


  
    
      
        [22] Res no fa pensar que les armes de banya fossin difícils i costoses d’obtenir. Simplement requerien habilitat artesana i temps, com demostra el fet que eren usades i que es trencaven constantment.

      

    

  


  
    
      
        [8] Ignorem com va poder aconseguir el nostre autor aquesta peça del jaciment cantàbric. Segurament per un intercanvi de peces de la Bora Gran, seguint el costum de l’època, cosa que originava una gran dispersió dels materials arqueològics. Avui ens sembla una pràctica desafortunada, però llavors era una manera d’aconseguir que els materials fossin coneguts, i per això també la contempla molt favorablement Gabriel de Mortillet. Potser la peça li va arribar a través d’Edouard Harlé, que el 1881 va visitar dues vegades Altamira.

      

    

  


  
    
      
        [7] Pere Alsius extreu aquests dissenys d’una làmina que té a la vista. No els hem sabut veure entre les làmines publicades per M. Sanz de Sautuola (1880). En elles no hi ha cap perfil de senglar sobre os. Les figures 351 i 352 tampoc no tenen cap paral·lel exacte en aquestes làmines, encara que siguin dissenys copiats dels signes que hi ha a les galeries del fons. Aquests dissenys no li semblen d’època magdaleniana. A cap altre lloc de l’obra no comenta l’art rupestre de la cova càntabra. Segurament, Alsius estava d’acord amb els arguments del seu amic Harlé exposades al seu informe sobre les pintures (Harlé, 1881) —un informe que va ajudar a retardar més de vint anys el reconeixement de l’art rupestre paleolític—, i practica el mateix silenci que Gabriel de Mortillet, qui tampoc no les menciona quan parla d’Altamira (Mortillet 1883: 449). Només a partir del 1902 es va reconèixer que eren paleolítiques i magdalenianes.


        A l’Arxiu Alsius hi ha 4 fulls amb data desconeguda, escrits pel mateix Pere Alsius (document número 203). Ambdós es titulen «La civilización magdalénica», i hi hem llegit, en referència a la cova d’Altamira, un paràgraf aclaridor: «Los huesos y sílex labrados en ella descubiertos son evidentemente magdalénicos. Más modernos parecen ser los dibujos y pinturas, que cubren gran parte del techo de la primera galería y las paredes de la segunda según parece desprenderse de una lámina que nos hemos proporcionado y que forma parte de la memoria publicada por M. Sautuola que no hemos podido conseguir a pesar de nuestra diligencia en proporcionárnosla». Per tant, Alsius no va aconseguir la publicació de Sanz de Sautuola, només unes làmines que li havia enviat Édouard Harlé copiades d’aquesta publicació, segons hem llegit en la seva correspondència; també allà hi queda clar que Pere Alsius, quan va escriure aquest text —relacionat amb l’obra que ara editem—, no creia que les pintures d’Altamira fossin paleolítiques ni magdalenianes. Creia que eren més recents.


        Ja redactada aquesta nota hem trobat a l’arxiu familiar una làmina solta on figuren tots els dissenys d’Altamira esmentats més amunt. No porta cap indicació, però ens hem adonat que era la làmina que va publicar Edouard Harlé en el seu informe sobre la cova cántabra (Harlé, 1881). Aquesta làmina copia dibuixos publicats per Sanz de Sautuoloa (1880), però també n’hi ha d’originals, com el gravat del senglar.

      

    

  


  
    
      
        [16] Nosaltres preferim creure que hi va haver un lloc d’habitació paleolítica al costat d’aquella font de Caldes, i que el travertí deixat per les aigües va permetre la conservació dels animals que els humans hi van consumir. Els jaciments conservats en travertins de font són abundantíssims a tota Europa i al llarg de totes les èpoques paleolítiques.

      

    

  


  
    
      
        [9] Per determinar la temperatura dels temps magdalenians, segueix Gabriel de Mortillet (1883: 464-467), qui també es basa especialment en la distribució de l’isard i el ren.

      

    

  


  
    
      
        [16] El raonament d’Alsius és impecable —amb les dades de la seva època. Avui tenim molta més informació i no podem acceptar que, pel fet que la tova calcària sigui quaternària, la mandíbula hagi de ser magdaleniana. Tampoc no podem creure que es pugui situar en l’evolució entre les races Neandertal i Laugerie, perquè no acceptem l’existència de cap evolució entre l’home de Neandertal i el de Cromanyó. Sigui com sigui, com fa notar C. R. a la nota que precedeix el capítol, encara estem lluny d’haver datat i situat amb precisió la mandíbula de Banyoles en la història de l’evolució humana (Maroto, 1993; Grün et al., 2006).

      

    

  


  
    
      
        [12] Es tracta de la necròpolis de l’Algorfa, que J. Furgús publicà d’una manera semblant a tres de les seves obres: «Breve exploración arqueológica» a Razón y Fe. Volum IX, 1904; «Tombes préhistoriques des environs d’Orihuela, province d’Alicante. Petite excursion a Algorfa» a Annales de la Société d’Archéologie de Bruxelles, 1905; «Sepulturas prehistóricas de la provincia de Alicante» a Boletín de la Sociedad Aragonesa de Ciencias Naturales. Volum V, número 10, 1906. La necròpolis era calcolítica, i va ser sotmesa a una excavació ràpida i poc precisa. Va oferir un interessant aixovar de ceràmica, destrals polimentades, abundants puntes de fletxa i dos punxons de coure.

      

    

  


  
    
      
        [9] El mateix Alsius s’adona de la contradicció en què cau quan vol veure anticipacions del neolític a la Bora Gran. En tot cas, el que hi ha són peces que recorden l’azilià.

